กองพันรถสะเทินน้ำสะเทินบก กองพลนาวิกโยธิน

กองพันรถสะเทินน้ำสะเทินบก กองพลนาวิกโยธิน (อักษรย่อ: พัน.รนบ.พล.นย.; ) เป็นหน่วยนาวิกโยธิน มีหน้าที่หลักในปฏิบัติการยกพลขึ้นบก หรือยึดหัวหาดเป็นหน่วยแรก ซึ่งมีกองบัญชาการอยู่ที่อำเภอสัตหีบ จังหวัดชลบุรีหวิดถูกครอก! หนุ่มควบเก๋งจะแซง ชนแบริเออร์ ไฟลุกท่วม ขาติดในรถทหาร-ชาวบ้านช่วยทัน และมีผู้บังคับกองพันคนปัจจุบันคือนาวาโท มนัส เฝ้าถนอม

 ประวัติ 

ใน พ.ศ. 2490 เมื่อครั้งที่พลเรือเอก หลวงสินธุสงครามชัย (สินธุ์ กมลนาวิน) ผู้บัญชาการทหารเรือ ได้มีการจัดซื้อยานพาหนะสะเทินน้ำสะเทินบก จากประเทศฟิลิปปินส์ โดยจัดซื้อแอลวีที-4 ที่เหลือใช้จากสงครามโลกครั้งที่สอง 12 คัน และรถฮาล์ฟแทร็คอีก 9 คัน แล้วลำเลียงโดย ร.ล.อ่างทอง (ลำที่สอง) มาเก็บไว้ที่กองพาหนะ สถานีทหารเรือสัตหีบ นอกจากนี้ ได้มีการจัดซื้อรถสายพานเพิ่มอีกใน พ.ศ. 2492

ครั้นวันที่ 29 มิถุนายน พ.ศ. 2494 จากเหตุการณ์กบฏแมนฮัตตัน ได้ทำให้กองทัพเรือต้องประสบความสูญเสียอย่างมาก เนื่องด้วยรถชนิดต่าง ๆ ที่สั่งซื้อมาตั้งแต่ พ.ศ. 2490 ถูกยึดและทำลายเกือบทั้งหมด ยกเว้นแอลวีที-4 ซึ่งปล่อยทิ้งไว้ในป่าควินิน ณ กองพาหนะ สถานีทหารเรือสัตหีบ

กระทั่ง พ.ศ. 2496 รัฐบาลของจอมพล ป.พิบูลสงคราม ได้เซ็นสัญญาโครงการความช่วยเหลือทางทหารกับสหรัฐ ซึ่งกองทัพเรือได้เริ่มปรับปรุงกำลังนาวิกโยธิน โดยมีที่ปรึกษาจัสแมกมาประจำอยู่ที่กรม ต่อมา นาวาเอก สนอง นิสาลักษณ์ ผู้บัญชาการหน่วยบัญชาการนาวิกโยธิน (ยศในขณะนั้น) ได้เล็งเห็นความสำคัญของแอลวีที-4 ที่มีอยู่ จึงได้ของบประมาณจากกองทัพเรือ เพื่อปรับปรุงซ่อมแซมแอลวีที-4 ไว้ใช้ในราชการ

วันที่ 9 มิถุนายน ของปีดังกล่าว ได้มีการจัดตั้ง "หน่วยอบรมสะเทินน้ำสะเทินบก" ซึ่งมี ว่าที่ร.ต.สุจิตต์ บุนนาค เป็นผู้บังคับหน่วย และปรับปรุงซ่อมแซมแอลวีที-4 จนสามารถใช้ในราชการได้ 14 คัน ซึ่งวันที่ 9 มิถุนายนนี้เอง ที่กองพันรถสะเทินน้ำสะเทินบก กองพลนาวิกโยธิน ถือเป็นวันสถาปนาหน่วยจนถึงปัจจุบัน

ครั้น พ.ศ. 2497 ได้จัดตั้งเป็น "หมวดรถสะเทินน้ำสะเทินบก" ก่อนที่จะยกฐานะขึ้นเป็น "กองร้อยรถขึ้นบก" ในปี พ.ศ. 2500 แล้วจึงยกฐานะเป็น "กองรถสะเทินน้ำสะเทินบก" ในวันที่ 10 สิงหาคม พ.ศ. 2522

เนื่องด้วยสมัยก่อนต้องใช้เรือในการนำกำลังนาวิกโยธินเข้ายึดหัวหาด ทำให้มีการสูญเสียนาวิกโยธินเป็นจำนวนมาก ทางหน่วยจึงได้จัดซื้อยานรบสะเทินน้ำสะเทินบก21 คันจากสหรัฐ เพื่อป้องกันการถูกโจมตีบนหาด และสามารถเคลื่อนที่ได้อย่างรวดเร็ว โดยยานรบสะเทินน้ำสะเทินบกแบบเอเอวี-7เอ1 สามารถลำเลียงทหารพร้อมอาวุธยุทโธปกรณ์เพื่อยกพลขึ้นบกได้ 25 นาย และมีรัศมีการรบไกลฝั่งแผ่นดินของข้าศึก

วันที่ 1 เมษายน พ.ศ. 2532 หน่วยได้แปรสภาพเป็น "กองพันรถสะเทินน้ำสะเทินบก กองพลนาวิกโยธิน" จากนั้น ในวันที่ 4 เมษายน พ.ศ. 2534 ได้ย้ายที่ตั้งหน่วยมายังตำบลพลูตาหลวง อำเภอสัตหีบ จังหวัดชลบุรี

 การฝึก 
กองพันรถสะเทินน้ำสะเทินบก กองพลนาวิกโยธิน เป็นส่วนหนึ่งของการฝึกคอบร้าโกลด์ร่วมกับเหล่านาวิกโยธินสหรัฐกรมวิทยาศาสตร์ทหารเรือ ฝึกแลกเปลี่ยนการป้องกันนิวเคลียร์ ชีวะเคมี ในฝึกร่วม/ผสมคอบร้าโกลด์ ๒๐๑๐

กองพันดังกล่าว ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อมติชน ว่ามีการจัดเต็มแสง สี เสียง ยิ่งกว่าภาพยนตร์สตาร์ วอร์ส“ฉลามบก”นาวิกโยธิน ฝึกกลางความมืด จัดเต็มแสงสีเสียง ยิ่งกว่า “Star Wars”

 กิจกรรมเพื่อสังคม 
เดือนตุลาคม พ.ศ. 2553 เมื่อครั้งเกิดอุทกภัยที่จังหวัดนครราชสีมา ซึ่งทำให้ทั้งอำเภอปักธงชัยจมอยู่ใต้น้ำ 1–2 เมตร ทางหน่วยบัญชาการนาวิกโยธินได้ส่งยานรบสะเทินน้ำสะเทินบกจำนวน 2 คันจากกองพันรถสะเทินน้ำสะเทินบก พร้อมกำลังพลและอุปกรณ์เข้าช่วยเหลือประชาชนส่งรถสะเทินน้ำสะเทินบกช่วยเหยื่อน้ำท่วมโคราช - โพสต์ทูเดย์ ข่าว

วันที่ 12 สิงหาคม พ.ศ. 2560 กองพันรถสะเทินน้ำสะเทินบก กองพลนาวิกโยธิน ได้มีพิธีปล่อยพันธุ์ปลา และหว่านเมล็ดพันธุ์ข้าว เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ รวมถึงมีแผนเก็บเกี่ยวข้าวในอนาคตกองพันรถสะเทินน้ำสะเทินบก เปิดพิธี ปล่อยพันธุ์ปลา หว่านเมล็ดพันธุ์ข้าว เฉลิมพระเกียรติ มหาราชินี โดยมีข้าราชการทหารกำลังพลเข้าร่วมกิจกรรม!!

ส่วนในเดือนมกราคม พ.ศ. 2561 ได้มีโครงการค่ายแกนนำเยาวชนเข้มแข็งต้านภัยยาเสพติด ซึ่งจัดขึ้นที่กองพันรถสะเทินน้ำสะเทินบก กองพลนาวิกโยธิน เพื่อสร้างภูมิคุ้มกันแก่เด็กและเยาวชน ลดผู้เกี่ยวข้องกับสารเสพติดสัตหีบ-/กองทัพเรือ...สร้างเครือข่ายเยาวชนต้านภัยยาเสพติด ลดผู้เข้าไปเกี่ยวข้องกับยาเสพติดรายใหม่

และในเดือนมิถุนายน พ.ศ. 2561 กองพันรถสะเทินน้ำสะเทินบก กองพลนาวิกโยธิน ได้ร่วมซื้อสับปะรดจากชาวไร่จำนวน 1 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด

 สิ่งสืบทอด 
พ.ศ. 2561 นักศึกษาหลักสูตรการพัฒนาความมั่นคงแห่งชาติจาก 5 สถาบัน ได้แก่ จุฬาลงกรณ์มหาวิทยาลัย, มหาวิทยาลัยบูรพา, มหาวิทยาลัยกรุงเทพ, มหาวิทยาลัยเกษตรศาสตร์ และสถาบันเทคโนโลยีพระจอมเกล้าเจ้าคุณทหารลาดกระบัง ได้เดินทางมาชมการแสดงยุทโธปกรณ์ประจำหน่วย รวมถึงการสาธิตยานรบสะเทินน้ำสะเทินบก ของกองพันรถสะเทินน้ำสะเทินบก กองพลนาวิกโยธิน ที่อำเภอสัตหีบ จังหวัดชลบุรี เพื่อเสริมสร้างความรู้และประสบการณ์

 รางวัลที่ได้รับ 
 พ.ศ. 2560 : รางวัลชนะเลิศ การจัดการความรู้ การจัดนิทรรศการองค์ความรู้ ของหน่วยบัญชาการนาวิกโยธิน

 ยุทโธปกรณ์ 

 ยานพาหนะภาคพื้นดิน 
 รุ่น ภาพ ประเภท ที่มา หมายเหตุยานเกราะล้อยางสะเทินน้ำสะเทินบก 8×8170x170pxรถลำเลียงพลหุ้มเกราะ ยานรบสะเทินน้ำสะเทินบก 170px รถลำเลียงพลหุ้มเกราะ  ประกอบด้วยรุ่น: เอเอวีพี-7เอ1, เอเอวีซี-7เอ1, เอเอวีอาร์-7เอ1 บีทีอาร์-3อี1 170px รถลำเลียงพลหุ้มเกราะ   ดีทีไอ แบล็กวิโดว์สไปเดอร์ — ยานเกราะล้อยางลำเลียงพลสะเทินน้ำสะเทินบก  ยานเกราะล้อยางขับเคลื่อนแปดล้อ ผลิตในประเทศไทย ฮัมวี 170px รถเกราะขนาดเล็ก/รถอเนกประสงค์ขนาดเล็ก  

 อาวุธ 
 ชื่อ ภาพ ประเภท ขนาดลำกล้อง ที่มา หมายเหตุ เอ็ม 16 170px ปืนเล็กยาวจู่โจม 5.56×45 มม. นาโต   เอ็ม 2 บราวนิง 170px ปืนกลหนัก 12.7 มม.  ใช้ในหน่วยนาวิกโยธิน อัมบรูสท์ 170px อาวุธต่อสู้รถถัง 67 มม.  ใช้ในหน่วยนาวิกโยธิน

 ยุทโธปกรณ์ในอดีต 

 ยานพาหนะภาคพื้นดิน 
 รุ่น ภาพ ประเภท ที่มา หมายเหตุ แอลวีที-4 170px ยานพาหนะสะเทินน้ำสะเทินบก   เอ็ม 3 ฮาล์ฟแทร็ค 170px รถลำเลียงพลหุ้มเกราะฮาล์ฟแทร็ค  

 ดูเพิ่ม 
 กองพันสะเทินน้ำสะเทินบกจู่โจมที่ 2 (สหรัฐ)

 อ้างอิง 

 แหล่งข้อมูลอื่น 




หมวดหมู่:หน่วยงานในสังกัดหน่วยบัญชาการนาวิกโยธิน
หมวดหมู่:หน่วยและรูปขบวนทหารไทย
หมวดหมู่:หน่วยและรูปขบวนสะเทินน้ำสะเทินบก